

Klasa: 007-04/24-01/1

Urbroj: 2170-1-66-02-24-10

Rijeka, 14. lipnja 2024. godine

**ZAPISNIK**

sa **25.** sjednice **Školskog odbora** OŠ Podmurvice dana, **14. lipnja 2024. godine** s početkom u **17 sati.**

Prisutni: Ana Marinić, (iz reda Učitelja i stručnih suradnika – 1 od 2),

Roberta Bonassin, (iz reda Učitelja i stručnih suradnika - 2 od 2),

 Ivo Simper, (predstavnik Osnivača – 1 od 3)

Nadia Mustapić, (iz reda Vijeća roditelja 1 od 1)

Odsutni:

Maša Kulaš, (iz skupa Radničkog vijeća - 1 od 1 ),

Eugen Podobnik, (predstavnik Osnivača - 3 od 3 ),

Duško Milovanović, (predstavnik Osnivača- 2 od 3)

 Pored članova Školskog odbora sjednici prisustvuje ravnateljica Loredana Jakominić i tajnica Ena Kaurin.

Zapisničar: Ena Kaurin, tajnica škole

 Sjednicu je otvorila Ana Marinić, predsjednica (u danjem tekstu Predsjednica Školskog odbora). Nakon što je utvrdila da sjednici prisustvuje većina članova Školskog odbora (4 od 7) predložila je sljedeći

DNEVNI RED:

1. Razmatranje i usvajanje Zapisnika s prethodne sjednice

 ( izvjestiteljica: Ana Marinić, predsjednica )

2. Donošenje odluke u zapošljavanju prema objavljenom Natječaju za:

* **Stručni radnik na tehničkom održavanju** - 1 izvršitelj / izvršiteljica na neodređeno puno radno vrijeme
* **Voditelj računovodstva školske ustanove** - 1 izvršitelj / izvršiteljica na

 neodređeno puno radno vrijeme

 ( izvjestiteljica: Loredana Jakominić, ravnateljica )

3. Donošenje Pravilnika o mjerilima i načinu korištenja vlastitih prihoda

 ( izvjestitelj: Ena Kaurin, tajnica)

4. Razno

 ( izvjestiteljica: Loredana Jakominić, ravnateljica )

AD.1.

Predsjednica Školskog odbora utvrđuje da je članovima Školskog odbora uz poziv za ovu sjednicu dostavljena preslika zapisnika sa sjednice Školskog odbora održane 10. svibnja 2024. godine uz dokumentaciju relevantnu za raspravu po točkama današnjeg dnevnog reda. Svi prisutni članovi Školskog odbora potvrđuju da su istu primili putem elektroničke pošte. Predsjednica Školskog odbora pozvala je prisutne članove Školskog odbora da se izjasne o prihvaćanju Zapisnika s prethodne sjednice Školskog odbora.

Rezultat glasovanja:

 Budući da nitko nije imao primjedbi Školski odbor jednoglasno (4/7) donosi sljedeći:

**Z a k l j u č a k**

"Usvaja se Zapisnik s prethodne sjednice Školskog odbora održane 10.svibnja 2024. godine.“

AD.2.

Škola je prijavila potrebu nadležnom Upravnom odjela za odgoj i obrazovanje PGŽ potrebu za zapošljavanjem Stručnog radnika na tehničkom održavanju (prethodno smo dobili suglasnost od Ministarstva znanosti i obrazovanja za zapošljavanje Stručnog radnika na tehničkom održavanju) i Voditelja računovodstva u školi I .

Nakon zaprimljenog odobrenja Zajedničkog povjerenstva za viškove i manjkove kojim se utvrdilo da nema odgovarajućih viškova škola je raspisala Natječaj.

Natječaj je objavljen 22. svibnja i trajao je do 29. svibnja 2024. godine.

Imenovano je Povjerenstvo za vrednovanje kandidata. Povjerenstvo je utvrdilo da su na objavljeni natječaj pristigle pravovremene prijave za:

* **Stručni radnik na tehničkom održavanju** 2 molbe
* . **Voditelj računovodstva u školi I**  9 molbi

Na pisano testiranje odazvalo se:

Dvoje kandidata za **Stručni radnik na tehničkom održavanju**, za koje nije provedeno pisano testiranje i koji su upućeni na razgovor s ravnateljicom škola – oboje kandidata nemaju položen stručni ispit za rukovatelja centralnog grijanja u skladu s čl. 45. st. 1. i 2. Pravilnika o poslovima upravljanja i rukovanja energetskim postrojenjima i uređajima (NN br.88/14, 20/15). Pošto je uvjet za zapošljavanje na radno mjesto Stručnog radnika na tehničkom održavanju položen stručni ispit za rukovatelja centralnog grijanja osoba sa nepoloženim stručnim ispitom se može zaposliti kao nestručna osoba na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci.

Dvoje kandidata za radno mjesto **Voditelj računovodstva u školi I**  , za koje je provedeno pismeno testiranje na kojem je jedna osoba zadovoljila i upućena je na razgovor s ravnateljicom škole

Nakon provedenog razgovora, ravnateljica predlaže da se zaposle slijedeći kandidati:

1. ALEN SILIĆ na radnom mjestu  **Stručni radnik na tehničkom održavanju** - 1 izvršitelj / izvršiteljica na određeno puno radno vrijeme do zasnivanja radnog odnosa na osnovi ponovljenoga natječaja u roku od pet mjeseci  sukladno odredbi članka 107. stavka 13. Zakona o odgoju i obrazovanju u osnovnoj i srednjoj školi.

      2.  MARTINA BOBETKO ŠAVLE na radnom mjestu **Voditeljice računovodstva u školi I.**  - 1 izvršitelj / izvršiteljica na neodređeno puno radno vrijeme

Budući da nitko od očitovanih članova Školskog odbora nije imao primjedbi, donose se slijedeće:

**1. O d l u k a**

Suglasnost za zapošljavanje ALEN SILIĆ (SSS)  drvno-industrijski radnik-stolar, zapošljava se na radnom mjestu  **Stručnog radnika na tehničkom održavanju** - 1 izvršitelj / izvršiteljica na određeno puno radno vrijeme do zasnivanja radnog odnosa na osnovi ponovljenoga natječaja u roku od pet mjeseci  sukladno odredbi članka 107. stavka 13. Zakona o odgoju i obrazovanju u osnovnoj i srednjoj školi-daje se.

**2. O d l u k a**

Suglasnost za MARTINA BOBETKO ŠAVLE (VSS)  diplomirana ekonomistica ,zapošljava se na radnom mjestu **Voditeljica računovodstva u školi**  - 1 izvršitelj / izvršiteljica na neodređeno puno radno vrijeme -daje se.

**AD.3.**

Ana Marinić, predsjednica Školskog odbora pozvala je tajnicu Enu Kaurin da iznese obrazloženje po ovoj točci dnevnog reda.

Tajnica navodi , kako je Grad Rijeka  26.lipnja 2023.godine donio Pravilnik o mjerilima i načinu korištenja vlastitih prihoda i nenamjenskih donacija proračunskih korisnika, te potrebu usklađivanja Procedure o ostvarivanju i korištenju vlastitih prihoda OŠ Podmurvice od  21.05.2020. godine. Pristupilo se izradi novog Pravilnika o mjerilima i načinu korištenja vlastitih prihoda OŠ Podmurvice te je potrebno je njegovo donošenje.

 Predsjedica Školskog odbora nakon podnesenog izvješća otvara raspravu.

U raspravi sudjeluju svi članovi prisutni članovi Školskog odbora.

 Roberta Bonassin, članica školskog odbora upućuje prijedlog izmjene u tekstu predočenog novog Pravilnika o mjerilima i načinu korištenja vlastitih prihoda OŠ Podmurvice. Ispravke se unose u tekst.

 Na temelju prijedloga imenovanoga člana, unosi se promjena u članak 8. koji glasi:

**Članak 8.**

Prema Odluci i preporuci osnivača, vlastiti prihodi koriste se za podmirenje materijalnih i financijskih rashoda te za nabavu nefinancijske imovine i to na sljedeći način:

* + - * **zakup učioničkog i drugog prostora škole za:**
* pokriće rashoda tekućeg i investicijskog održavanja tog prostora
* nabavu sportske opreme I *odgojno obrazovnog materijala*
* isplatu naknade radniku ustanove koji je zadužen za prostor
	+ - * **donacije:**
* u svrhu i na način predviđen ugovorom o donaciji
	+ - * **od prodaje roba, proizvoda i usluga za:**
* nagrade učenicima
* uredski materijal
* materijal i sirovine
* sitni inventar
* reprezentacija
* troškovi seminara i stručnih usavršavanja radnika
* *odgojno-obrazovni materijal*

Rasprava se okončava.

 Nakon rasprave, Ana Marinić predsjednica Školskog odbora, moli donošenje Odluke kojom se donosi Pravilnik o mjerilima i načinu korištenja vlastitih prihoda OŠ Podmurvice

Rezultat glasovanja:

Budući da nitko nije imao primjedbi, jednoglasno se donosi (4/7) sljedeća:

**O d l u k a**

„Pravilnik o mjerilima i načinu korištenja vlastitih prihoda OŠ Podmurvice, donosi se.“

AD.4

Ravnateljica daje kratki izvještaj o kraju školske godine, terminima održavanja svečane priredbe, održavanju Večeri u parku, nagrađivanju najuspješnijih učenika te održavanju dopunskog rada.

Ravnateljica ukratko prezentira izvješće o rezultatima održanih Nacionalnih ispita.

Zapisnik je napisan u jednom primjerku na četiri stranice.

Završetkom rasprave po dnevnom redu sjednica je završena u 17:40 sati

Zapisničar: Predsjednica:

 Ena Kaurin Ana Marinić